CELEX: 32011D0524(01)
Language: hu
Date: 2011-05-23 00:00:00
Title: A Bizottság határozata ( 2011. május 23. ) a „Jobb képzés a biztonságosabb élelmiszerekért” című program keretében az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésről szóló, 2011. évi munkaprogram finanszírozásáról

24.5.2011   
            
            
               HU
            
            
               Az Európai Unió Hivatalos Lapja
            
            
               C 153/12
            
         A BIZOTTSÁG HATÁROZATA
   (2011. május 23.)
   a „Jobb képzés a biztonságosabb élelmiszerekért” című program keretében az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésről szóló, 2011. évi munkaprogram finanszírozásáról
   2011/C 153/08
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (1) (a továbbiakban: költségvetési rendelet) és különösen annak 75. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (2) (a továbbiakban: végrehajtási szabályok) és különösen annak 90. cikkére,
   tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (3) és különösen annak 12. cikke (3) bekezdésére,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló 2000/29/EK tanácsi irányelvre (4) és különösen annak 2. cikke (1) bekezdésének i) pontjára,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (5) és különösen annak 66. cikke (1) bekezdésének b) és c) pontjára,
   mivel:
   
               (1)
            
            
               A 882/2004/EK rendelet általános szabályokat állapít meg az olyan szabályok betartására irányuló hatósági ellenőrzések elvégzésére, amelyek célja elsősorban az embereket és az állatokat fenyegető kockázatok megelőzése, megszüntetése vagy elfogadható mértékűre csökkentése, a tisztességes gyakorlat garantálása a takarmány- és élelmiszer-kereskedelemben, valamint a fogyasztók védelme terén. Az említett rendelet 51. cikke előírja, hogy a Bizottság tanfolyamokat szervezhet a tagállamok illetékes hatóságainak a rendeletben említett hatósági ellenőrzésekért felelős személyzet számára, és ezek a tanfolyamok nyitva állhatnak harmadik országokból és különösen fejlődő országokból érkező résztvevők számára is. E tanfolyamok közé tartozhatnak különösen a közösségi takarmány- és élelmiszerjogról, illetve az állat-egészségügyi és az állatjólétre vonatkozó szabályokról szóló képzések is.
            
         
               (2)
            
            
               A növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló 2000/29/EK tanácsi irányelv 2. cikke (1) bekezdésének i) pontja megteremti a növény-egészségügyi tanfolyamok szervezésének jogalapját.
            
         
               (3)
            
            
               A „Jobb képzés a biztonságosabb élelmiszerekért” című programot a Bizottság azzal a céllal hozta létre, hogy teljesítse a 882/2004/EK rendeletben megállapított célkitűzéseket. A COM(2006) 519 végleges bizottsági közlemény (6) feltárja a tanfolyamok jövőbeli megszervezésével kapcsolatos lehetőségeket.
            
         
               (4)
            
            
               A „Jobb képzés a biztonságosabb élelmiszerekért” című program végrehajtására irányuló 2011. évi munkaprogramot ezért el kell fogadni.
            
         
               (5)
            
            
               A 2008. szeptember 9-i C(2008) 4943 bizottsági határozat átruházott a 2004/858/EK bizottsági határozattal (7) létrehozott Egészség- és Fogyasztóügyi Végrehajtó Ügynökségre néhány olyan irányítási és program-végrehajtási feladatot, amely a 882/2004/EK rendelettel összhangban elvégzett élelmiszer-biztonsági képzési intézkedésekkel jár együtt. A 2008. június 20-i 2008/544/EK bizottsági határozat (8) a „Közegészségügyi Program Végrehajtó Hivatalát”„Egészség- és Fogyasztóügyi Végrehajtó Ügynökséggé” (a továbbiakban: ügynökség) alakította át. Az ügynökség részére ezért 2011-re működési támogatást kell nyújtani, hogy finanszírozhassa a „Jobb képzés a biztonságosabb élelmiszerekért” című programmal kapcsolatos tevékenységeket.
            
         
               (6)
            
            
               A költségvetési rendelet 75. cikkének és a végrehajtási szabályok 90. cikke (1) bekezdésének megfelelően az intézmény vagy az intézmény által ráruházott hatáskörökkel rendelkező hatóságok által elfogadott finanszírozási határozatnak – amely meghatározza a költségvetésből fedezett kiadásokkal járó tevékenység lényeges elemeit – meg kell előznie az Európai Unió költségvetéséből a kiadásokra vállalt kötelezettségeket.
            
         
               (7)
            
            
               Mivel a 2011. évi munkaprogram kellőképpen részletes keretet biztosít, ez a határozat a végrehajtási szabályokról szóló rendelet 90. cikkének (2) és (3) bekezdése értelmében finanszírozási döntésnek minősül.
            
         
               (8)
            
            
               E határozat alkalmazásában indokolt meghatározni a végrehajtási szabályok 90. cikke (4) bekezdésének értelmében vett „lényeges változtatás” fogalmát.
            
         
               (9)
            
            
               A költségvetési rendelet 83. cikke szerint a kiadások érvényesítését, engedélyezését és kifizetését a végrehajtási szabályokban megállapított határidőkön belül kell végrehajtani. Ezek a szabályok meghatározzák ezenkívül azon körülményeket, amelyek esetén a késedelmesen kifizetett hitelezők késedelmi kamatra jogosultak, amelyet azon tételre kell elszámolni, amelyből a megfelelő kiadást elsősorban kifizették.
            
         
               (10)
            
            
               Ez a határozat ezért szabályokat ír elő a 2011. évi munkaprogramban szereplő intézkedésekkel kapcsolatos késedelmes kifizetés miatti késedelmi kamat kifizetéséről,
            
         A KÖVETKEZŐKÉPPEN HATÁROZOTT:
   1. cikk
   A „Jobb képzés a biztonságosabb élelmiszerekért” című program 2011. évi végrehajtására irányuló munkaprogram a mellékletben foglaltak szerint elfogadásra kerül. Ez a határozat a költségvetési rendelet 75. cikke értelmében vett finanszírozási határozatnak minősül.
   2. cikk
   1.   A munkaprogram végrehajtására szánt pénzügyi hozzájárulás teljes összege 16 100 000 EUR, amely az Európai Unió 2011. évi általános költségvetésének következő költségvetési tételeiből kerül finanszírozásra:
   
               a)
            
            
               17.04.07.01. költségvetési tétel: 13 650 000 EUR;
            
         
               b)
            
            
               17.04.04.01. költségvetési tétel: 1 000 000 EUR;
            
         
               c)
            
            
               17.01.04.05. költségvetési tétel: 350 000 EUR;
            
         
               d)
            
            
               17.01.04.31. költségvetési tétel: 1 100 000 EUR.
            
         2.   Az (1) bekezdés d) pontjában előírt összeget, amely működési támogatásnak minősül, az Egészség- és Fogyasztóügyi Végrehajtó Ügynökség részére kell kifizetni.
   3.   A késedelmes kifizetés miatti késedelmi kamat – a költségvetési rendelet 83. cikkével összhangban – az (1) bekezdés a) és b) pontjában említett költségvetési tételekből is kifizethető.
   3. cikk
   A munkaprogramhoz tartozó egyedi intézkedésekhez rendelt előirányzatokat érintő, a 2. cikk (1) bekezdésében meghatározott maximális pénzügyi hozzájárulás 20 %-át együttesen meg nem haladó változások a végrehajtási szabályok 90. cikkének (4) bekezdése értelmében nem tekintendők lényeges változtatásnak, amennyiben nem befolyásolják jelentős mértékben a munkaprogram jellegét és célkitűzését.
   Az engedélyezésre jogosult tisztviselő a hatékony és eredményes pénzgazdálkodás elvével és az arányosság elvével összhangban elfogadhatja ezeket a változásokat.
   
      Kelt Brüsszelben, 2011. május 23-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 248., 2002.9.16., 1. o.
   
      (2)  HL L 357., 2002.12.31., 1. o.
   
      (3)  HL L 11., 2003.1.16., 1. o.
   
      (4)  HL L 169., 2000.7.10., 1. o.
   
      (5)  HL L 165., 2004.4.30., 1. o.
   
      (6)  SEC(2006) 1163 és SEC(2006) 1164, 2006.9.20.
   
      (7)  HL L 369., 2004.12.16., 73. o.
   
      (8)  HL L 173., 2008.7.3., 27. o.
   
      MELLÉKLET
      
         A „Jobb képzés a biztonságosabb élelmiszerekért” című program keretében az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésről szóló, 2011. évi munkaprogram
      
      1.1.   Bevezetés
      
      A 2011. évi munkaprogram három végrehajtási intézkedést foglal magában. A 882/2004/EK rendeletben és a 2000/29/EK irányelvben meghatározott célkitűzések alapján a költségvetés felosztása és a fő intézkedések a következők:
      
                  
                              1.2.
                           
                           
                              Közbeszerzés (közvetett centralizált igazgatás által végrehajtva):
                           
                        
            
                  
                              1.2.1.
                           
                           
                              Képzés: külső szerződések képzési programok végrehajtására
                           
                        
               
                  14 650 000 EUR
               
            
                  
                              1.2.2.
                           
                           
                              Képzés: informatikai berendezések, eszközök és támogatás, tájékoztató anyagok, információs és kommunikációs támogatás, konferenciák
                           
                        
               
                  350 000 EUR
               
            
                  
                              1.3.
                           
                           
                              Egyéb intézkedések: Működési támogatás az Egészség- és Fogyasztóügyi Végrehajtó Ügynökség számára
                           
                        
               
                  1 100 000 EUR
               
            
                  
                     ÖSSZESEN
                  
               
               
                  
                     16 100 000 EUR
                  
               
            1.2.   Közbeszerzés
      
      A 2011-ben közbeszerzési szerződésekre fenntartott teljes költségvetési keret összege 15 000 000 EUR.
      1.2.1.   Képzések: külső szerződés képzési programok végrehajtására
      
      JOGALAP
      A 882/2004/EK rendelet 51. cikke és 66. cikke (1) bekezdésének b) pontja
      A 2000/29/EK irányelv 2. cikke (1) bekezdésének i) pontja
      KÖLTSÉGVETÉSI TÉTEL
      Költségvetési tételek: 17.04.07.01 és 17.04.04.01
      A TERVEZETT SZERZŐDÉSEK IRÁNYSZÁMA ÉS TÍPUSA
      Az alábbiakban említett technikai kérdések mindegyike tekintetében egy vagy több – a becslések szerint összesen mintegy 17 – szolgáltatási szerződés aláírására kerül majd sor. A külső szerződéses megbízottak feladatai elsősorban a képzési tevékenységek szervezési és logisztikai vonatkozásait érintik.
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      2011-ben a képzési tevékenységek a következő témákat érintik:
      
                  Tevékenység
               
               
                  Összeg EUR-ban
               
            
                  A HACCP (veszélyelemzés, kritikus szabályozási pontok) elvein alapuló, az élelmiszerre és takarmányra vonatkozó ellenőrzési eljárások; a HACCP-rendszerek élelmiszer- és takarmányipari létesítményekben történő megvalósítását vizsgáló ellenőrzési technikák
               
               
                  2 000 000
               
            
                  Élelmiszer-higiénia és -ellenőrzés: hús-, hal- és tejtermékek, gyermektápszer
               
               
                  2 550 000
               
            
                  Megelőzés és ellenőrzések az állategészségügy terén
               
               
                  1 300 000
               
            
                  Élelmiszerekkel érintkezésbe kerülő anyagok
               
               
                  600 000
               
            
                  Adalékanyagok felhasználása, ellenőrzések
               
               
                  975 000
               
            
                  Állatgyógyászati készítmények felhasználása, ellenőrzések
               
               
                  975 000
               
            
                  Kockázatértékelés
               
               
                  700 000
               
            
                  Vészhelyzeti intézkedési tervek, járványvédelem
               
               
                  400 000
               
            
                  Élelmiszer-vizsgálat
               
               
                  1 500 000
               
            
                  Takarmányjog (különös tekintettel a takarmányhigiéniára)
               
               
                  700 000
               
            
                  Növényvédő szerek
               
               
                  900 000
               
            
                  Egyéb állat-egészségügyi, állatjólléti, növény-egészségügyi és élelmiszer-biztonsági kérdések; együttműködés más nemzetközi szervezetekkel a tagállamokban szervezett élelmiszer-biztonsággal kapcsolatos képzés terén; tanulmányok
               
               
                  1 050 000
               
            
                  
                     „A” részösszeg
                  
               
               
                  
                     13 650 000
                  
               
            
                  Növény-egészségügyi ellenőrzések
               
               
                  1 000 000
               
            
                  
                     „B” részösszeg
                  
               
               
                  
                     1 000 000
                  
               
            
                  
                     A + B ÖSSZESEN
                  
               
               
                  
                     14 650 000
                  
               
            VÉGREHAJTÁS
      14 400 000 EUR összeget (a 882/2004/EK rendelet és a 2000/29/EK irányelv hatálya alá tartozó élelmiszer-biztonsági intézkedések finanszírozása) az Egészség- és Fogyasztóügyi Végrehajtó Ügynökség fog kezelni és felhasználni (2008/544/EK bizottsági határozat). A fennmaradó 250 000 EUR-t a Bizottság használja fel tanulmányok költségeinek fedezésére.
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Valószínűleg április és június között, hogy a szerződéseket még 2011-ben alá lehessen írni.
      AZ AJÁNLATI FELHÍVÁSOK TERVEZETT ÖSSZEGE
      14 650 000 EUR
      1.2.2.   Képzés: informatikai berendezések, eszközök és támogatás, tájékoztató anyagok, információs és kommunikációs támogatás, konferenciák
      
      JOGALAP
      A 882/2004/EK rendelet 66. cikke (1) bekezdésének c) pontja
      KÖLTSÉGVETÉSI TÉTEL
      Költségvetési tétel: 17.01.04.05
      A TERVEZETT SZERZŐDÉSEK IRÁNYSZÁMA ÉS TÍPUSA
      A becslések szerint mintegy 3 szolgáltatási szerződés aláírására kerül majd sor.
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      Az e költségvetésből finanszírozandó intézkedések célja a képzési programok megszervezése, az informatikai és e-learning berendezések, eszközök és támogatás, valamint tájékoztató anyagok, információs és kommunikációs támogatás biztosítása, továbbá konferenciák szervezése.
      VÉGREHAJTÁS
      Ezt az intézkedést közvetlenül az Egészség- és Fogyasztóügyi Főigazgatóság (DG SANCO) hajtja végre.
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Valószínűleg április és október között.
      AZ AJÁNLATI FELHÍVÁSOK TERVEZETT ÖSSZEGE
      350 000 EUR
      1.3.   Egyéb tevékenységek: Működési támogatás az Egészség- és Fogyasztóügyi Végrehajtó Ügynökség számára
      
      JOGALAP
      Az 58/2003/EK tanácsi rendelet, különösen 12. cikkének (3) bekezdése
      KÖLTSÉGVETÉSI TÉTEL
      Költségvetési tétel: 17.01.04.31
      ÖSSZEG
      1 100 000 EUR
      A VÉGREHAJTÁSI INTÉZKEDÉS LEÍRÁSA ÉS CÉLKITŰZÉSE
      Ez a költségvetés az ügynökségnek a pénzügyi terv 2. fejezete alá tartozó programokkal kapcsolatos, 2011. évi működési támogatását finanszírozza. A 17.01.04.31 költségvetési tétel az ügynökség 2011. évi működési támogatásának a „Jobb képzés a biztonságosabb élelmiszerekért” programmal kapcsolatos részét finanszírozza. Az 58/2003/EK tanácsi rendelet 12. cikkének (3) bekezdése szerint a működési támogatást olyan uniós programok keretösszegéből utalják ki, amelyek igazgatását az ügynökség végzi. 2011-ben az ügynökség számára fizetendő támogatásnak két külön költségvetési tételt hoztak létre: egyet a pénzügyi terv 2. fejezetébe, egyet a 3b. fejezetébe tartozó programok számára.